04.05.2007 15:23   "Väited Euroopa Liidu hoiaku dramaatilisest jäigemaks muutumisest seoses Venemaa sooviavaldusega saada WTO liikmeks on täielikult ebatäpsed," vahendas Reuters Euroopa kaubandusvoliniku Peter Mandelsoni pressiesindaja sõnu.    Pressiesindaja sõnul toetab Euroopa Liit Venemaa ühinemist WTOga kindlat, kuid samas tuleb leida selleks kaubanduslikult mõistlik aluspõhi ning lahendada mõned küsimused.    Lahendamist vajavate probleemidena tõi ta välja eksporditollid, raudteetasud ja Venemaa  kaubanduspiirangute vastavuse WTO nõuetega.    Meedia andmeil on Euroopa Liit võtnud rangema lähenemise Venemaa soovi suhtes astuda WTOsse seoses Poola liha impordi keelustamisega Venemaale, aga ka muude probleemide tõttu.